ایران‌دا خوزیستان ایالتینین ایذه شهرینده باش وئره‌ن سلاحلی سالدیریدا حیاتینی ایتیره‌نلرین سایی ۷ نفره چیخدی.
ایران دؤولت تلویزیونونا دانیشان اهواز جوندی شاپور ساغلیق بیلیملری اونیوئرسیته‌سی رئیسینین یاردیمچیسی حبیب حی‌بر، دونن آخشام خالقا و گوونلیک گوجلرینه آتیش ائدیلمه‌سی نتیجه‌سینده اؤلنلرین ساییسینین ۷ نفره یوکسلدیگینی آچیقلادی.
حی‌بر، سالدیری نتیجه‌سینده ۱۰ نفرین ده یارالاندیغینی بیلدیردی.
خوزیستان باش ساوچیسی علی دهقانی، سالدیریلا باغلی ۳ نفرین کیملیگینین معین ائدیله‌رک گؤز آلتینا آلیندیغینی آچیقلادی.
سالدیری ندنی ایله خوزیستان ایالتینده ۳ گونلوک یاس اعلان ائدیلدی.
خوزیستان ایالتینین ایذه شهرین‌ده گئچیریله‌ن اعتراضلار سیراسیندا موتور سیکلت‌لی ایکی نفر گؤستریچیلره و گوونلیک گوجلرینه آتیش ائتمیشدی.
سالدیریدا ۴ نفرین اؤلدوگو، ۵ گوونلیک گؤره‌ولی‌سینین یارالاندیغی آچیقلانمیشدی.
